钦定古今图书集成/明伦汇编/官常典/第188卷 > 荀爽
## 钦定古今图书集成/明伦汇编/官常典/第188卷 > 荀爽

按《后汉书荀淑传》：淑子爽，字慈明，一名谞。幼而好学，
年十二，能通《春秋》《论语》。太尉杜乔见而称之曰：‘可为
人师’。爽遂耽思经书，庆吊不行，征命不应。颍川为之
语曰：‘荀氏八龙，慈明无双’。”延熹元年，太常赵典举爽
至孝，拜郎中，对策陈便宜曰：“臣闻之于师曰：‘汉为火
德。火生于木，木盛于火，故其德为孝，其象在《周易》之’”
离。夫在地为火，在天为日，在天者用其精，在地者用
其形。夏则火王，其精在天，温暖之气，养生百木，是其
孝也。冬时则废其形在地，酷烈之气，焚烧山林，是其
不孝也。故汉制使天下诵《孝经》，选吏举孝廉。夫丧亲
自尽，孝之终也。今之公卿及二千石，三年之丧，不得
即去，殆非所以增崇孝道而克称火德者也。往者，孝

尝改移，以示天下，莫遗其亲。今公卿群僚，皆政教所
瞻，而父母之丧，不得奔赴。夫仁义之行，自上而始，敦
厚之俗，以应乎下。《传》曰：“丧祭之礼阙，则人臣之恩薄，
背死忘生者众矣。”《曾子曰：人未有自致者，必也亲丧
乎！〈春秋传〉》曰：“上之所为，民之归也。夫上所不为，而民
或为之，故加刑罚。若上之所为，民亦为之，又何诛焉？
昔翟方进以自备宰相，而不敢逾制，至遭母忧，三十
六日而除。夫失礼之源，自上而始。古者大丧三年不
呼其门，所以崇国厚俗笃化之道也。事失宜正，过勿
惮改，天下通丧，可如旧礼。臣闻有夫妇然后有父子，
有父子然后有君臣，有君臣然后有上下，有上下然
后有礼义，礼义备则人知所措矣。夫妇人伦之始，王
化之端。故文王作《易》，上经首乾坤，下经首《咸》《恒》。孔子
曰：“天尊地卑，乾坤定矣。”夫妇之道，所谓顺也。《尧典》曰：
“‘釐降二女于妫汭嫔于虞’。降者，下也；嫔者”，妇也。言虽
帝尧之女，下嫁于虞，犹屈体降下，勤修妇道。《易》曰：“帝
乙归妹，以祉元吉。”妇人谓嫁曰归。言汤以娶礼归其
妹于诸侯也。春秋之义，王姬嫁齐，使鲁主之，不以天
子之尊加于诸侯也。今汉承秦法，设尚主之仪，以妻
制夫，以卑临尊，违乾坤之道，失阳唱之义。孔子曰：“昔
圣人之作《易》也，仰则观象于天，俯则察法于地。睹鸟
兽之文，与地之宜，近取诸身，远取诸物，以通神明之
德，以类万物之情。”今“观法于天，则北极至尊，四星妃
后；察法于地，则昆山象夫，卑泽象妻。睹鸟兽之文，鸟
则雄者鸣雊，雌能顺服；兽则牡为唱导，牝乃相从。”“近
取诸身，则干为人首，坤为人腹”；“远取诸物，则木实属
天，根荄属”地，阳尊阴卑，盖乃天性。且《诗》初篇，实首《关
雎》，“礼始冠婚，先正夫妇”，天地六经，其指一揆。宜改尚
主之制，以称乾坤之性；遵法尧汤，式是周孔，合之天
地而不谬，质之鬼神而不疑。人事如此，则嘉瑞降天，
吉符出地，五韪咸备，各以其叙矣。昔者圣人建天地
之中而谓之礼。礼者，所以兴福祥之本，而止祸“乱之
源也。人能枉欲从礼者，则福归之；顺情废礼者，则祸
归之。推祸福之所应，知兴废之所由来也。众礼之中，
婚礼为首。故天子娶十二，天之数也。诸侯以下，各有
等差”，事之降也。阳性纯而能施，阴体顺而能化，以礼
济乐，节宣其气，故能丰子孙之祥，致老寿之福。及三
代之季，淫而无节，瑶台倾宫，陈妾数百，阳竭于上，阴
隔于下。故周公之戒曰：“不知稼穑之艰难，不闻小人
之劳，惟耽乐之从时，亦罔或克寿。”是其眀戒。后世之
人，好福不务其本，恶祸不易其轨。《传》曰：“截趾适屦。”孰
云其愚，何与斯人，追欲丧躯，诚可痛也。臣窃闻从宫
采女五六千人，从官侍使，复在其外，冬夏衣服，朝夕
禀粮，耗费缣帛，“空竭，府藏征调增倍，十而税一。空赋
不辜之民，以供无用之女。百姓穷困于外，阴阳隔塞
于内，故感动和气，灾异屡臻。臣愚以为诸非礼聘，未
曾幸御者，一皆遣出，使成配合。一曰通怨旷，和阴阳；
二曰省财用，实府库；三曰修礼制，绥眉寿；四曰配阳
施，祈螽斯；五曰宽役赋，安黎民。此诚国家之弘利，天”
人之大福也。夫寒热晦明，所以为岁；尊卑奢俭，所以
为礼。故以晦明寒暑之气，尊卑侈约之礼，为其节也。
《易》曰：“天地节而四时成。”《春秋传》曰：“唯器与名，不可以
假人。”《孝经》曰：“安上治民，莫善于礼。”礼者，尊卑之差，上
下之制也。昔季氏八佾舞于庭，非有伤害，困于人物，
而孔子犹曰：“是可忍也，孰不可忍？”《洪范》曰：‘惟辟作威，
惟辟作福，惟辟玉食’。凡此三者，君所独行，而臣不得
同也。今臣僭君服，下食上珍，所谓害于而家，凶于而
国者也。宜略依古礼尊卑之差，及董仲舒制度之别，
严督有司，必行其命，此则禁乱善俗足用之要。奏闻，
即弃官去。后遭党锢，隐于海上，又南遁汉滨，积十馀
年，以著述为事，遂称为“硕儒。”党禁解，五府并辟司空
袁逢，举有道，不应。及逢卒，爽制服三年，当世往往化
以为俗。时人多不行妻服，虽在亲忧，犹有吊问丧疾
者。又私谥其君父及诸名士。爽皆引据大义，正之经
典，虽不悉变，亦颇有改。后公车征为大将军何进从
事中郎，进恐其不至，迎荐为侍中。及进败而诏命中
绝。献帝即位，董卓辅政，复征之。爽欲遁，命吏持之急，
不得去，因复就拜平原相。行至宛陵，复追为光禄勋。
视事三日，进拜司空。爽自被征命及登台司，九十五
日，因从迁都长安。爽见董卓忍暴滋甚，必危社稷，其
所辟举，皆取才略之士，将共图之，亦与司徒王允及
卓长史何颙等为内谋。会病薨，年六十三。著《礼》《易传》
《诗传》《尚书正经》《春秋条例》，又集汉事成败可为鉴戒
者，谓之《汉语》。又作《公羊问》及《辨谶》，并它所论叙，题为
《新书》，凡百馀篇，今多所亡缺。